**Клептакацяня Дасці** (англ.: Dusty the Klepto Kitty) — хатні кот пароды сноў-шу, які праславіўся сваімі «кацінымі крадзяжамі».  
На момант паявы на Познім шоу з Дэвідам Летэрманам (англ.: Late Show with David Letterman) у лютым 2011 года Дасці ўжо выкраў 16 рукавіц для мыцця аўтамабіляў, 7 губак, 213 кухонныя ручнікі, 7 вяхотак, 5 лазневых ручнікоў, 18 адзінак абутку, 73 шкарпэткі, 100 пальчатак, 1 пару рукавічак, 3 фартухі, 40 мячоў, 4 камплекты бялізны, 1 сабачы нашыйнік, 6 гумовых цацак, 1 коўдру, 3 грэлкі для ног, 2 фрысбі, 1 чахол на клюшку для гольфа, 1 ахоўную маску, 2 сеткаватыя мяшкі, 1 мяшок з паветранымі шарамі, 1 пару піжамных штаноў, 8 купальных косцюмаў і 8 розных прадметаў.  

Мянушку «Клептакацяня» Дасці атрымаў пасля таго, як прынёс дадому болей за 600 речаў з садоў, якімі ён шпацараваў па начах. Уладальнікі кажуць, што ягоны рэкорд — 11 прадметаў за паход. Аднойчы Дасці знялі на камеру, калі ён нёс дадому бюстгальтар.

Раннія годы
-----------

Дасці нарадзіўся 20 сакавіка 2006 года ў Сан-Матэа ў Каліфорніі. Джын Чу і Джым Коўлман узялі яго з прытулка Peninsula Humane Society.  
У 2008 годзе гаспадары сноў-шу сталі знаходзіць прадметы хатняга ўжытку, якія ім не належалі, у дзіўных месцах і падазраваць, што ў дом іх прыносіць Дасці.

Вядомасць
---------

Аператарская група шоу тэлеканала Animal Planet «Котак не любіць не можна» (англ.: Must Love Cats) змагла злавіць Клептакацяню на камеру начного бачання, калі ён прыносіў сваю здабычу.  
14 лютага 2011 года Вік Лі з KGO-TV з Сан-Францыска напісаў гісторыю пра ката, а 22 лютаго сам Дасці з’явіўся на Познім шоу з Дэвідам Летэрманам.

Значэнне для культуры
---------------------

Дасці браў удзел у шматлікіх грамадскіх мерапрыемствах у раёне заліва Сан-Францыска, а яшчэ быў у многіх нацыянальных і міжнародных СМІ. У траўні 2011 года Клептакацяня стаў галоўнакамандуючым Парада Хатніх Жывёл у Рэдвуд-Сіці, а ў чэрвені Дасці з’явіўся на зборах сродкаў для Peninsula Humane Society, дзе былі выстаўлены на продаж некаторыя непажаданыя рэчы, якія выкраў кот.  
У 2011 годзе на DVD выйшаў троххвілінны кароткаметражны фільм «Klepto Kitty» як бонус да мультфільма «Кот у ботах».  
Гаспадары Дасці стварылі старонку ў Facebook і публікавалі фатаграфіі рэчаў, якія кот прыносіў дадому.

Зноскі
------

1. ↑  *Летэрман, Дэвід*. Late Show with David Letterman **(нявызн.)**.  World Wide Pants.
2. ↑  "Meet Dusty, The California Cat Burglar Who's Actually a Cat". *Time*. 21 чэрвеня 2011.
3. ↑  Dusty the Klepto Kitty is a one-cat crime wave **(нявызн.)**. *Metro Web UK*.  Metro (16 лютага 2011). Праверана 4 жніўня 2023.
4. ↑  *Ваўдэнберг, Карына*. Dusty the 'Klepto Kitty' to help Peninsula Humane Society's annual Adopt-a-thon on Saturday **(нявызн.)**. *San Jose Mercury News*.  San Mateo County Times (24 чэрвеня 2011). Праверана 4 жніўня 2023.
5. ↑  *Джонс, Кэралін*. Cat steals from everyone in San Mateo neighborhood **(нявызн.)**. *SFGate*.  San Francisco Chronicle (19 чэрвеня 2011). Праверана 4 жніўня 2023.
6. 1 2  *Лі, Вік*. Klepto's Owners Find Out How He Operates **(нявызн.)**.  ABC News: San Francisco 7 News (5 лістапада 2012). Праверана 4 жніўня 2023.
7. ↑  *Лі, Вік*. Klepto feline gives new meaning to 'cat' burglar **(нявызн.)**. *KGO-TV San Francisco*. Архівавана з першакрыніцы 14 студзеня 2014.
8. ↑  Cat Burglar On Late Night Prowl with Letterman **(нявызн.)**(недаступная спасылка). *Live with Cats* (19 чэрвеня 2011). Архівавана з першакрыніцы 10 жніўня 2023. Праверана 5 жніўня 2023.
9. ↑  "Klepto Cat" to make celebrity appearance **(нявызн.)**.  KGO-TV San Francisco. Архівавана з першакрыніцы 17 ліпеня 2013.
10. ↑  Dusty Klepto Kitty - The REAL One **(нявызн.)**. *www.facebook.com*. Праверана 8 жніўня 2023.